Miloslav Schmidt

Miloslav Schmidt (* 2. február 1881, Mošovce – † 8. máj 1934, Martin), bol organizátor pri zakladaní systému dobrovoľnej požiarnej ochrany na Slovensku. Ako herec stvárnil úlohu Grófa Révaya vo filme Jaroslava Siakeľa Jánošík. Bol zároveň členom Československého Združenia Esperanta.

 Život 
Miloslav Schmidt sa narodil v rodine krčmára a pekára Jozefa Schmidta a jeho manželky Františky rodenej Péterecovej. Po skončení školy v Kremnici a vyučení sa u otca za pekára sa stal vedúcou osobnosťou rodinnej živnosti. Svoje schopnosti využíval aj v kultúrnej a národnobuditeľskej oblasti. Po príchode do Martina u neho ožil záujem o organizovanie dobrovoľných hasičských zborov na Slovensku. Až do smrti vykonával funkciu veliteľa martinských hasičov, bol veliteľom Zemskej hasičskej jednoty, ktorá združovala takmer všetky hasičské zbory na Slovensku. Jeho zásluhou došlo k organizačnému upevneniu požiarnej ochrany na Slovensku. Pri príležitosti 50. narodenín dostal Schmidt rád a uznanie francúzskeho ministerstva obchodu a hospodárstva za zásluhy v hospodárskej oblasti. Pochovaný je na Národnom cintoríne v Martine (autorom pomníka je Fraňo Štefunkohttp://www.obnova.sk/modules.php?name=clanky&file=clanok&sid=761).

 Referencie 

 Externé odkazy 

Záznam o narodení a krste v matrike záznam číslo 5 – evanjelická farnosť; pokrstený ako Emil Schmied

Kategória:Slovenskí esperantisti
Kategória:Slovenskí filmoví herci
Kategória:Osobnosti z Mošoviec
Kategória:Pochovaní na Národnom cintoríne v Martine
Kategória:Členovia Krajinského zastupiteľstva Slovenskej krajiny